ค่าฝุ่น PM2.5 กรุงเทพมหานครและปริมณฑลเพิ่มขึ้นเกือบทุกพื้นที่ โดยวันนี้ต้องเฝ้าระวังเป็นพิเศษ มีความกดอากาศต่ำมากที่สุด
ค่าฝุ่น PM2.5 กรุงเทพมหานครและปริมณฑลเพิ่มขึ้นเกือบทุกพื้นที่ โดยวันนี้ต้องเฝ้าระวังเป็นพิเศษ มีความกดอากาศต่ำมากที่สุดนายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM 2.5 ในพื้นที่กรุงเทพมหานครและปริมณฑลวันนี้ (16 ม.ค.63) ปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 26 – 57 ไมโครกรัมต่อลูกบาศก์เมตร ภาพรวมปริมาณฝุ่นละอองเพิ่มขึ้นเกือบทุกพื้นที่  จากเมื่อวานนี้ (15 ม.ค.63) พบมีบางพื้นที่ยังเกินเกณฑ์มาตรฐานเริ่มมีผลกระทบต่อสุขภาพ หรืออยู่ในระดับสีส้ม 7 พื้นที่คือ ริมถนนลาดพร้าว ซอยลาดพร้าว 95 เขตวังทองหลาง  ริมถนนพหลโยธิน เขตบางเขน  แขวงทุ่งสองห้อง เขตหลักสี่  ริมถนนสามเสน เขตพระนคร  ริมถนนดินแดง เขตดินแดง  แขวงคลองเตย เขตคลองเตย และริมถนนพระราม 3 - เจริญกรุง เขตบางคอแหลม เนื่องจากการจราจรหนาแน่นหลายเส้นทาง ประกอบกับ วันนี้สภาพอากาศมีการระบายอากาศและความกดอากาศจะกดต่ำมากที่สุดในรอบเดือนนี้ โดยเฉพาะช่วงเย็นที่เป็นเวลาการจราจรหนาแน่น จะทำให้เกิดการสะสมตัวของฝุ่นมากขึ้น จึงต้องระวังเป็นพิเศษมากขึ้น ขณะเดียวกันต้องเร่งควบคุมแหล่งกำเนิดฝุ่นต่างๆในแต่ละหน่วยงานอย่างเข้มงวดขึ้น การควบคุมการปล่อยมลพิษจากรถยนต์และยานพาหนะทุกประเภทเพื่อให้ภาพรวมค่าฝุ่นลดลงทั้งนี้ ขอให้ประชาชนในพื้นที่ดังกล่าวควรเฝ้าระวังสุขภาพ ที่สำคัญประชาชนควรหลีกเลี่ยงกิจกรรมกลางแจ้ง หรือใช้อุปกรณ์ป้องกันตนเองหากมีความจำเป็นและติดตามสถานการณ์ฝุ่นละอองอย่างใกล้ชิด